Ալեքսանդր Չաուշյան (թավջութակահար)

Ալեքսանդր Լևոնի Չաուշյան (), թավջութակահար։

Կենսագրություն 
Ալեքսանդր Չաուշյանը ծնվել է 1977 թվականի դեկտեմբերի 9-ին, Երևանում։ Հայրը կոմպոզիտոր Լևոն Չաուշյանն է։ 

Ալեքսանդրը 1984-1992 թվականներին սովորել է Երևանի Չայկովսկու անվան երաժշտական դպրոցում։ Առաջին միջազգային պարգևը ստացել է 12 տարեկան հասակում՝ Իտալիայի Վերոնա քաղաքում։ 1992-1995 թվականներին ջութակահար Լևոն Չիլինգիրյանի աջակցությամբ սովորել է Լոնդոնի Եհուդի Մենուհինի դպրոցում՝ Մելիսա Ֆելպսի ղեկավարությամբ։ 1995-1999 թվականներին ուսումը շարունակել է Երաժշտության և դրամայի Գիլհոլ դպրոցում։ 1999-2003 թվականներին Մեծ Բրիտանիայի թագավորական երաժշտական ակադեմիայում անցել է վերապատրաստման դասընթացներ, 2003-2005 թվականներին վերապատրաստման դասընթացներ է անցել Բեռլինի «Hans Eisler Hochschule» երաժշտական բարձրագույն դպրոցում։ 

Որպես մենակատար հանդես է եկել Վիեննայի կամերային նվագախմբի, Լոնդոնի «Mozart Players» նվագախմբերի, Անգլիայի, Շվեյցարիայի, Բելգիայի սիմֆոնիկ նվագախմբերի հետ, կազմակերպել է սեփական դաշնամուրային եռյակ և 2002 թվականից Ֆրանսիայի Բորդո քաղաքում անցկացրել է կամերային երաժշտության փառատոն՝ ի պատիվ հունական դիցաբանությունում երաժիշտ Օրփեոսի և խնջույքների աստված Բաքոսի։

Պարգևներ և մրցանակներ 
Ամերիկյան «Նյու Ինգլենդյան մենակատարներ» նվագախմբի մրցանակ-1997 թվական։
Պյոտր Չայկովսկու անվան թավջութակահարների միջազգային մրցույթի 3-րդ մրցանակ-2002 թվական։

Ծանոթագրություններ

Արտաքին հղումներ 
Ալեքսանդր Չաուշյանը հայկական ազգային երաժշտության կայքում
Դիրիժոր Ալան Ալթինօղլուն և թավջութակահար Ալեքսանդր Չաուշյանը Երևանում էին
Թավջութակահար Ալեքսանդր Չաուշյանը ելույթ կունենա ՀԱՖՆ-ի հետ
Հայաստանի Հանրապետության 2012 թվականի պետական բյուջեով «Երաժշտական, արվեստի և գեղարվեստի դպրոցների համար ուսումնական նոր ծրագրերի, դասագրքերի, մեթոդական ձեռնարկների մշակում և հրատարակում» ծրագրով նախատեսված հատկացումների բաշխումը՝ ըստ առանձին հրատարակումների
#FestivaldeCamposdoJordão MASTERCLASS VIOLONCELO Alexander Chaushian

Թավջութակահարներ ըստ երկրի